**Uddybende kommentarer fra Folkelisten:**

Tema 1: Brugernes adgang til naturen:

Den private ejendomsret skal, uomtvisteligt respekteres. Der findes rigelig med offentlige naturbesiddelser som kan benyttes af borgerne. Ligeledes skal strandretten rundt om hel Danmark bibeholdes, så alle borgere kan færdes i vandkanten rundt om vores kystlinie.

Tema 2: Ny stiforbindelse mellem Sjælsø og Furesø:

*Rudersdal kommune har, senest tømt en hel grusgrav og spredt den ud over den fredede Maglemose, således at særlige interesser, herunder Elleslettegård tilgodeses sammen med de måske 6-7 andre mennesker der årligt benytter den nyanlagte sti.Tror det kostede 6 mio. og efter et år er det allerede i forhold. (Har mine daglige gåture med hunden der og vi savner den gamle natursti og lidt mudder på skoene ;-) Man har ødelagt en velfungerende natursti til fordel for en grussti i fredet område – Det hører ingen steder hjemme.*

Tema 3: Biodiversitet:

*Privat har jeg kæmpet i snart 10 år for at fremme naturen og biodiversiteten i Maglemosen ved at nedlægge en gammel rørlagt entreprenør løsning af et naturligt kildespring og således åbne for dette og lade det flyde frit til gavn for flora og fauna der nu blomstrer i vores lokale natur.*

*Kommunens djøffer, biologer og sågar DN’s djøffer, jurister osv har dog ikke evnet at få fremmet og godkendt vores naturfremmeprojekt, hvilket peger imod at papirvældets paragraffer knægter flora og fauna gang på gang.*

Tema 4: Økologi i kommunens institutioner:

*Fra jord til bord – hedder det og det betyder så at maden IKKE skriver IKKE skal ind over eller igennem en produktioshal eller fragtes på Autobahnen fra Syd til Nord førend den ender på spisebordet.*

*Før havde vi sunde fødevarer – nu har vi industrifødevarer fra de store kolhozer i EU – det gavner ikke folkesundheden og ej heller helbredet og slet ikke klimaet at centralisere og distribuerer fødevarer på tværs af lande og kontinenter.*

*Gode og sunde kostvaner skal ind med modermælken og således være en væsenlig del af børns opdragelse og skolegang, hvorfor husgerning skal opprioriteres på folkeskoleskemaet. Ligeledes skal der etableres urtehaver, højbede osv. samt kanin- og hønsegårde osv i tæt tilknytning til skolens undervisningsmiljøer på disse områder, hvor børnene kan få jord og neglene og lære om hvordan og hvor vi får vores fødevarer fra.*

*Rene råvarer mætter dobbelt så meget som ”forurenede industrifødevarer” hvorfor økologi ikke er dyrere – tværimod.*